text: Hóast líkindini vóru fín at hyggja at fótbólti, sól og lýtt, rendi NSÍ seg í eitt satt ódnarveður á vøllinum.
text: #000001
text: Longu í 1. minutti fekk Christain Høgni gult kort fyri at stilla seg fyri eitt fríspark, og so var støðið lagt. Teir reyðu spældu hart og sera beinleiðis, meðan trupult var hjá teimum gulu at finna góða spælið, og at fáa avleveringarnar til at røkka ætlaða málinum.
text: #000004
text: Longu í 5. minutti sendi Ukpai ein bólt móti trýkantinum, sum Kristian tó fekk beint út til horna.
text: #000005
text: Í 6. minutti hevði Jann Martin eitt skot á B68-málverjan, eftir at hann sjálvur hevði sent eitt frísparksinnlegg innfyri úr vinstru síðu.
text: #000006
text: Eftir innleiðandi leikirnar tók B68, sum leikti í hampiliga sterkum mótvindi, meiri og meiri yvir. Jónleif Højgaard skjeyt á tvørtræið úr okkara vinstru síðu í 16. minutti. Bólturin kom útfrá aftur, men síðani varð ein reyður feldur á brotsteigarmarkinum í okkara høgru síðu. Frísparkið varð spælt framvið brotsteiginum til Jónleif, sum skoraði við einum hørðum fløtum skoti til 0-1 til B68.
text: #000007
text: Árni var nær við at skora mitt fyri í 18. minutti, men annars hevði B68 yvirtakið næstu løtuna. NSÍ hevði nógvar feilavleveringar og tóktust yvirhøvur ikki at vera líka grammir sum teir reyðu.
text: #000008
text: So hvørt sum hálvleikurin leið, ernaðust teir gulu. Jann Martin og Árni býttu um síðu. Jann Martin hevði eitt skot á málmannin í 34. minutti. Og í 35. minutti rakti Jann Martin stongina, eftir at Sjúrður og Klæmint høvdu spælt væl saman. Hesin kjansurin var sera stórur, og kundi eins væl javnað dystin fyri NSÍ.
text: #000009
text: Klæmint varð spældur fríður av Jann Martin í 37. minutti, men var so mikið trýstur, at hann ikki fekk rættiligt skot á. Móti endanum av hálvleikinum hevði NSÍ bæði fríspark og horna, uttan at nakað fekst burturúr. Hálvleikstøðan var tí 0-1 til gestirnar. Samaumtikið høvdu teir reyðu verið grammari og meiri beinleiðis í sínum spæli, hóst NSÍ hevði undanvind. Tó var Jann Martin nær vit at javnað.
text: #000010
text: Ivaleyst hava teir reyðu fingið boð um at seta seg á dystin aftur í hálvleikinum, tí teir komu út aftur og fóru hart í nærdystirnar. NSÍ royndi at spæla seg fram eftir vøllinum, men tað gekk strilti, og hinvegin setti B68 ferð á, tá ein kontramøguleiki var. Í 58. minutti hevði NSÍ fleiri innlegg, sum tó ikki endaðu við skoti uppá mál.
text: #000011
text: Jens vísti seg at megna betur fysiska stríðið móti stóru B68-verjuni, enn Ari og Klæmint høvdu megnað fyrr í dystinum. NSÍ fekk tí lagt eitt meira støðugt trýst á B68. NSÍ fekk eitt hav av hornaspørkum og fríspørkum næstu løtuna – serliga Jens vann nógv fríspørk.
text: #000013
text: Í 63. minutti sendi Jann Martin eitt horna innfyri úr vinstru síðu, men Magnus fekk ikki rættiliga stýrt høvdararnum nóg væl. Árni høvdaði beint uppum mitt fyri eftir horna úr vinstru síðu í 67. minutti. Og Árni snúraði eitt fríspark uppum múrin men tíverri beint uppum málið eisini í 72. minutti.
text: #000014
text: Magnus endi eitt frísparkinnlegg móti málinum í 75. minutti, og Jens kom í eina góða skotstøðu í 76. minutti, men varð dømdur rangstaddur.
text: #000015
text: Heldur enn at umseta yvirtakið í spælinum til mál, hendi tað, sum ikki má henda, í 78. minutti. NSÍ-liðið stendur høgt á vøllinum, verjan missir bóltin, og B68 ger skjótt av. Ein bóltur bleiv spældur innfyri til Óla Olsen, sum skorar trygt til 0-2.
text: #000016
text: Nú gjørdist mótbrekkan øgilig. NSÍ royndir seinastu løtuna, men uttan úrslit. Árni sendi eitt spískt skot framvið úr vinstru síðu í 79. minutti.
text: #000017
text: Andrias kom á vøllin fyri Ari í 82. minutti. Spælið beliv nokkso hart til tíðir móti dystarenda.
text: #000018
text: Klæmint var sendur avstað móti málinum í 90. minutti, men skotið fór beint á málmannin. Í yvirtíðini kom NSÍ til fleiri innlegg og hálv skot, men einki vildi inn, og endaði dysturin tí við einum 0-2 sigri til B68.
text: #000019
text: Samanumtikið vóru B68 meira grammir í dag. Hetta sást millum annað aftur í nokkso fysiskum spælið, men eisini í, at teir skoraðu, tá høvið var har. NSÍ hevði onkur tíðarskeið við hampiligum spæli – seinast í fyrra hálvleiki og móti endanum av dystinum – men eydnan var ikki við okkum í dag, samstundis sum spælið í løtum ikki fekst at hanga saman.
text: #000020
text: Við sigrinum kom B68 ájavnt við NSÍ í stigum, men við verri málúrtøku. Nú restar ein dystur áðrenn Europa League dystirnar og summarsteðgin. Tann dysturin er móti EB/Streymi við Løkin nú fríggjadagin 29. juni.
text: #000021
text: Jannik skrivað undir 2-ára sáttmála við NSÍ
text: #000024
text: NSÍ og Jannik Mathias Olsen skrivaðu undir 2-ára sáttmála leygardagin. Jannik er 17 ára gamal. Hann er framrættaður miðvallari, og spælir fyri tað mesta í vinstru síðu. Fótbóltsførleikarnir eru eyðsýndir, og Jannik hevur eisini spælt fyri ungdómslandsliðini. Jannik spældi sín fyrsta dyst í bestu deildini nú leygardagin, og kom hann væl frá uppgávuni. Vit eru...
text: #000025
text: Andri Benjaminsen longt sáttmálan við NSÌ
text: #000028
text: Enn ein ungur evnaríkur leikari hevur í dag longt sáttmálan við NSÌ. Andri hevur í kvøld skriva undir nýggjan 2 ára sáttmála við NSÌ. Andri hevur í ár verið partur av Effo hópinum hjá NSÌ, og hevur hann fleiri ferðir víst sinar góðar eginleikar á vøllinum. Vit fegnast um at Andri ynskjur at halda framm...
text: #000029
text: Niðanfyri er nakrar myndir, sum Birita Hansen tók í gjárkvøldið, tá hugt varð eftir HM hálvfinalu í Stockholm. Hóast dysturin var spennandi vóru fleiri leikarar troyttir eftir ferðing úr Føroyum fyrrapartin og venjing í Stockholm seinnapartin. [nggallery id=54]
text: #000034
text: NSÍ vann 2-0 á B71 í dysti í steypakappingini við Løkin í dag. Málini skutu Klæmint og Einar seint í fyrra hálvleiki. Nokkso fitt av fólki var komið til dystin við Løkin í dag, og líkindini vóru góð at spæla. Í fyrra hálvleiki vóru onkrir smávegis dropar, men annars var fyri tað mesta sól. NSÍ...
text: #000037